gl gl en en en it gl es en gl pt gl gl gl gl gl gl gl gl gl gl gl gl es gl gl en gl gl gl gl gl de gl gl gl gl gl gl gl gl en gl gl gl gl gl gl gl gl en fr gl gl gl gl gl gl gl gl gl eu gl gl gl gl gl gl gl gl gl gl gl gl gl gl gl gl gl gl es fr ba en sv fr de de bar fr gl en en en pt en es es en gl es pt ca gl
A Coruña e As Mariñas | Turismo da Deputación da Coruña
Rías Baixas: Ría de Muros e Noia
Rías Baixas: Ría de Arousa Norte
Camiño do Sueste-Vía da Prata
Ruta do mar de Arousa e río Ulla
Unha cidade de luz protexida por un faro histórico e unha fértil comarca na que o mar se impón coa súa beleza. Este xeodestino constrúese en torno á área metropolitana coruñesa, a maior da provincia.
Destacan as súas praias e os seus espazos naturais como a zona do Mandeo.  Tamén os seus recursos patrimoniais, entre os cales a Torre de Hércules, declarada patrimonio da Humanidade pola Unesco, é o faro activo máis antigo do mundo. Para atopar as raíces, esta proposta ofréceche os seus numerosos castros distribuídos ao longo do territorio.
Os municipios que abarca este destino turístico son os de Abegondo, Aranga, Arteixo, Bergondo, Betanzos, Cambre, Carral, Coirós, A Coruña, Culleredo, Irixoa, Miño, Oleiros, Oza-Cesuras, Paderne e Sada.
No interior destacan varios recunchos como o encoro de Cecebre, declarado como Lugar de Importancia Comunitaria, que abastece á área metropolitana. Tamén o Lugar de Chelo, no municipio de Coirós, situado no corazón do río Mandeo, que destaca polos seus bosques e a súa paisaxe natural. En canto a praias, destaca en Arteixo a de Barrañán, debido á súa lonxitude, fermosa contorna e orientación ao visitante, incluíndo un areal para nudistas ou moi bo espazo para o surf. Tamén cobran transcendencia as distintas praias da ría de Betanzos, ou Mera (Oleiros), cunhas vistas espectaculares das rías da Coruña, Ares-Betanzos e Ferrol.
A Torre de Hércules , declarada Patrimonio da Humanidade pola Unesco, é o faro activo máis antigo do mundo, ademais de ser o único romano. Convén destacar tamén distintos castros distribuídos ao longo do territorio: Elviña (A Coruña), Meirás (Sada), Alvedro (Culleredo)...
Arquitectura civil: o Pazo de Mariñán, no municipio de Bergondo, conta con xardíns de tipoloxía francesa e a presenza das tan prezadas camelias. Tamén as pontes medievais de Miño e do Burgo entre os municipios de Culleredo e Cambre, forman parte da arquitectura destacada. Meritorio é tamén o edificio modernista A Terraza, de Sada.
Arquitectura relixiosa: declaradas como Ben de Interese Cultural temos as Igrexas de Santiago e San Xurxo (A Coruña), San Salvador (Bergondo), San Francisco (Betanzos), Santa María de Azogue (Betanzos), Santa María de Cambre, Santa María do Dexo (Oleiros) ou San Nicolás de Cis (Oza-Cesuras).
A Coruña: esta cidade ofrece unha amplísima oferta turística. Desde a mítica, e xa anteriormente citada, Torre de Hércules ata o Monte de San Pedro ou o xardín romántico de San Carlos. A Cidade Vella e o Castelo de San Antón así como a ampla rede de museos presente na cidade, fan da Coruña un destino que ofrece múltiples formas de gozar da urbe.
Betanzos: o centro histórico de Betanzos garda unha gran riqueza arquitectónica e artística nas súas rúas e prazas. Destaca a igrexa de Santa María de Azogue ou a Igrexa de San Francisco, que garda o sepulcro de Ferán Pérez de Andrade, o Bo. Outra parada obrigada nesta vila, é o Parque do Pasatempo, un orixinal espazo de finais do século XIX.
Costa de Dexo: a Costa de Dexo Serantes, considerado monumento natural, ocupa o tramo costeiro entre o Faro de Mera e o porto de Lorbé. Trátase dun espazo integrado na Rede Galega de Espazos Naturais Protexidos e destaca a paisaxe do Seixo Branco, desde onde se divisa a Marola e a ría de Ares e Ferrol.
Fragas do Mandeo: a riqueza arquitectónica, natural e cultural do Mandeo habita en máxicas paisaxes, onde a natureza convive entre pequenas capelas e encantadores conxuntos etnográficos. Desde as montañas de Aranga ata Bergondo, este territorio ofrece variadas rutas á persoa visitante.
Praia de Barrañán: o areal de Barrañán, situado no Concello de Arteixo, é un destino ideal para a práctica do surf. Este areal conta tamén cunha zona nudista.
Mexillóns de Lorbé: o porto de Lorbé, con gran tradición na produción de mexillóns, é o único porto das rías Altas que conta con bateas adicadas á produción deste molusco. Cada ano nesta localidade do Concello de Oleiros celébrase a Festa do Mexillón no mes de agosto.
Tortilla de Betanzos: a recoñecida fama da tortilla de Betanzos provoca que moitas persoas visiten esta antiga vila co obxectivo de degustar este produto. Durante o mes de outubro, celébrase a Semana da tortilla onde a través de distintas rutas gastronómicas poderanse visitar os numerosos e variados locais existentes nas calexas da cidade.
Viño de Betanzos: o 'viño da terra de Betanzos' é unha indicación xeográfica protexida para designar os viños producidos nos concellos de Bergondo, Betanzos, Coirós, Miño, Paderne, Abegondo, Oza-Cesuras e Sada. Son típicos na zona os 'furanchos' que abren as súas portas entre decembro e xuño como adegas improvisadas onde ir degustar o 'viño do país'
Pan de Carral: son numerosas as panadarías que en Carral manteñen unha produción artesanal de pan, de faragulla esponxosa. Cada ano nesta localidade celébrase a 'Festa do pan' con diversas actividade ao redor deste produto.
- Concello -A CoruñaAbegondoArangaArteixoBergondoBetanzosCambreCarralCoirósCulleredoIrixoaMiñoOleirosOza - CesurasPaderneSada
Paisaxe arqueolóxico e xeolóxico
xoves, 6 Maio, 2021
A Deputación apoia a iniciativa para que o Camiño Inglés sexa declarado Patrimonio da Humanidade pola Unesco
O presidente da Deputación, reuniuse co seu homólogo da Confederación de Empresarios da Coruña, Antonio Fontenla, que iniciou unha rolda de contactos co fin de lograr o maior consenso político e social para a consecución deste recoñecemento, clave para o desenvolvemento turístico da provincia.
mércores, 8 Xullo, 2020
A Asociación de Concellos do Camiño Inglés celebra o éxito que tivo a Andaina Primavera no Camiño con máis de 420 persoas.
O luns 6 de xullo tivo lugar unha Asemblea Extraordinaria da Asociación de Concellos do Camiño Inglés na sala Juanjo Gallo da Deputación da Coruña.
mércores, 8 Xullo, 2020
Ao redor de 40 persoas estrearon o Roteiro Cultural dos Amilladoiros, variante do Camiño Inglés
Na andaina participaron o alcalde de Abegondo, José Antonio Santiso, e o Conselleiro de Cultura, Román Rodríguez González.
As nosas redes sociais
Sección de Turismo da Deputación provincial da Coruña
Avenida Porto da Coruña nº 2, 15003 A Coruña
981 080 837 - 981 080 838